O'zbekiston-AQSh: Pentagonda muloqot
23-fevral kuni Vashingtonda O'zbekiston va AQSh rasmiylari mudofaa va xavfsizlik yuzasidan maslahat kengashi o'tkazdi. Biror yangi hujjat imzolanmagan.
VASHINGTON — LekinPentagon matbuot xizmatidan Kristofer Shervudning "Amerika Ovozi" ga tasdiqlashicha, gap asosan Markaziy Osiyo xavfsizligi, O'zbekistonda harbiy ta'lim tizimini takomillashtirish va respublika qurolli kuchlarini kelajak tahdidlarga qarshi tayyorlash xususida kechgan. Toshkent bu borada Vashingtondan ko'mak so'rab keladi. Ma'lumki, O'zbekistonga AQSh o'tgan yili hadya qilgan edi. Shuningdek, 24 dona kichik turdagi chegarachi dronlar yetkazilgan. Afg'onistondagi vaziyat, "Islomiy davlat", terrorizmga qarshi kurash, chegara xavfsizligi, qoradori savdosiga qarshi kurash shu paytgacha oradagi dolzarb masalalar bo'lib kelmoqda. 2009-2014 yillar orasida O'zbekiston Afg'onistondagi xalqaro koalitsiya kuchlariga zarur no-harbiy yuk tashuvchi yo'nalish - Shimoliy Ta'minot Tizimida muhim rol o'ynadi. Shu bois Amerika bilan hamkorlik ancha kengaydi, asosan xavfsizlik bobida. Yuqorida qayd etilgan yordam buning yaqqol misolidir. 2003, 2004 va 2005-yillarda AQSh Kongressi O'zbekistonda inson huquqlari bilan bog'liq ahvol og'ir deya respublika bilan harbiy hamkorlikni cheklab qo'ygan edi, ayniqsa bu sohada biror ko'mak berishni. Biroq Afg'oniston yuzasidan hamkorlik sabab bu cheklovlar vaqtincha bekor qilindi. 2016-yilga kelib, Davlat departamenti byudjetidan bu boradagi band olib tashlandi. Nima uchun? "Amerika Ovozi" bu savol bilan Kongressdagi tegishli organlarga murojaat qilganida, mujmal javob oldi. Ism-sharifini bildirishni istamagan yuqori lavozimli rasmiylar deydiki, cheklovga hozirga kelib hojat qolmadi, chunki u baribir har olti oyda bekor qilinardi. Ularning tushuntirishicha, O'zbekistonga biror harbiy vosita uzatishga qaror qilingan taqdirda bu masala Kongress iznisiz amalga oshmaydi va sistematik elakdan o'tadi. Obama ma'muriyati O'zbekistonga ayni damda biror vosita sotish yoki hadya qilish niyatida emas. Kelasi yildan Amerika yangi prezident qo'liga o'tadi. Ungacha ulkan o'zgarish kutmang, deydi ekspertlar. O'zbekiston va Qozog'istonda yaqin kelajakda rahbarlar yangilanishi kutilar ekan, bu jarayonda Amerika xalqlarni quvvatlashi, avlodlar almashinuvi jarayoni tinch kechishi uchun o'z hissasini qo'shishi lozim, deydi Karnegi siyosatdonlari. Bunday tanqidiy fikrlarga AQSh va O'zbekiston rasmiylari odatda shunday javob beradi: hamkorlik va sheriklik o'zaro manfaatlarga asoslangan va har bir tomonning xohish-irodasidan kelib chiqqan holda olib borilmoqda. Navbahor Imamova - "Amerika Ovozi"ning yetakchi multimedia jurnalisti. turkumidagi teledasturlar muallifi. Ko'rsatuvlar taqdim etish bilan birga prodyuser, muxbir va muharrir. O'zbekistonda akkreditatsiyadan o'tgan yagona amerikalik jurnalist. "Amerika Ovozi"da 2002-yildan beri ishlaydi. Jurnalistik faoliyatini 1996-yilda O'zbekiston radiosining "Xalqaro hayot" redaksiyasida boshlagan. Jahon Tillar Universiteti Xalqaro jurnalistika fakultetida dars bergan. Ommaviy axborot vositalari bo'yicha bakalavrlikni Hindistonning Maysur Universitetidan , magistrlikni esa AQShning Bol Davlat Universitetidan olgan. Shuningdek, Garvard Universitetidan davlat boshqaruvi va liderlik bo'yicha magistrlik diplomiga ega. Jurnalistik va ilmiy materiallari qator xalqaro manbalarda chop etilgan. Amerikaning nufuzli universitetlari va tahlil markazlarida so'zlab, ma'ruzalar o'qib keladi. "Amerika Ovozi" oltin medali sohibi. Tashkilotda gender va jurnalistika bo'yicha kengash raisi. Toshkent viloyati Bo'stonliq tumani Qo'shqo'rg'on qishlog'ida ziyoli oilasida ulg'aygan.